El 5 de setembre de 1936, cinc milicianes van ser afusellades, juntament amb altres milicians, a Manacor. És possible restituir la seva identitat, 80 anys després?

El 5 de setembre de 1936, cinc milicianes van ser afusellades, juntament amb altres milicians, a Manacor. El grup de combatents formaven part de l'expedició del capità Albert Bayo, que, per ordre de la Generalitat, l'agost de 1936 va intentar recuperar l'illa de Mallorca en mans dels sollevats. A causa d'un ràpid i sobtat reembarcament, alguns dels combatents van quedar abandonats a l'illa. Unes hores més tard van ser detinguts per les tropes rebels i, un cop a Manacor, ells van ser afusellats.

Les cinc dones, tractades de prostitutes, van ser violades i torturades aquella mateixa nit. A la matinada, van ser assassinades. A dia d'avui, tots ells segueixen en una fossa sense identificar.

L'existència d'un diari, escrit per una d'elles, on es relaten els dies de campanya a Mallorca, una foto del grup, feta poc després de ser detingudes, i l'anonimat de tres d'elles, han fet que sobre aquesta història hi hagi moltes llegendes.

Vuitanta anys després, una intensa investigació retorna la identitat de les tres milicianes anònimes i les contextualitza en el moment històric que van viure des d'una perspectiva de gènere.

A partir de la seva història, s'esbrinarà l'existència d'un projecte revolucionari, liderat per un grup de dones, que, a l'inici de la Guerra Civil, van decidir lluitar amb igualtat per la llibertat.

Festivals

Impugning Impunity IIFF Docs, Nova York, Estats Units, 2018

Edinburg Spanish Film Festival, Escòcia, 2018





Més informació

Facebook: Milicianes El Documental





Fitxa tècnica

Direcció: Tània Balló i Jaume Miró

Guió: Tània Balló, Jaume Miró i Gonzalo Berger

Realització: Pedro Sara

Productor: Tània Balló, Lluis Ortas, Marisa Goñi i Gonzalo Berger

Productor executiu TVC: Jordi Ambros

Productor delegat TVC: Elisa Plaza

Director fotografia: Pedro Sara

Muntatge: Carlos Prieto

Director de producció: Tània Balló

Música: Miquel Ángel Aguiló

Lingüista: Roser Tintó

Grafisme: Luis Ozonas

Veu en off: Tània Ballo

2018

Una producció de Nina Produccions i Cinètica Produccions, amb la coproducció de TV3 i IB3.



